Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 774/14/7707	Prešov, 7.7.2015
EEČ : 2-58-437-2015

U Z N E S E N I E

Trestná vec:	obvinený XXXXX  
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Prešov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: vojak
a
poškodenými:
1.	XXXXX 
	sídlo organizácie: XXXXX, 
2.	XXXXX 
	sídlo organizácie: XXXXX, 
3.	XXXXX 
	sídlo organizácie: XXXXX, 
Obsahom zmieru je:

a.	Výška nahradenej škody alebo škody, na náhradu ktorej sa obvinený zaviazal: 2 301,09 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: vojak
realizované policajtom Odbor kriminalnej policie - vyšetrovania pod spisovou značkou ORP-1486/OEK-PO-2013.
ako živnostník podnikajúci pod obchodným menom XXXXX zrazil z miezd svojich zamestnancov
- v období od 03/2009 do 04/2009, od 02/2010 do 05/2010, od 07/2010 do 12/2010, od 04/2011 do 12/2011, od 01/2010 až do 08/2012 príspevok na nemocenské poistenie a dôchodkové zabezpečenie, ktorý neodviedol vo výške 1.820,95 € XXXXX,
- v období od 09/2008 až do 12/2008, od 01/2009 až do 12/2009, od 01/2010 až do 12/2010, od 01/2011 až do 11/2011 poistné na verejné zdravotné poistenie, ktoré neodviedol vo výške 435,81 € XXXXX
- v období za 06/2010, od 09/2011 do 11/2011 poistné na verejné zdravotné poistenie, ktoré neodviedol vo výške 44,33 € XXXXX
čím takto neodviedol vyššie uvedeným inštitúciám v uvedenom období finančné prostriedky vo výške 2.301,09 €.

Odôvodnenie: 
Uznesením vyšetrovateľa Odboru kriminálnej polície OR PZ XXXXX sp. zn. ORP-1486/OEK-PO-2013 zo dňa 20.01.2014 bolo podľa § 199 ods.1 Trestného poriadku začaté trestné stíhanie vo veci zločinu neodvedenia dane a poistného podľa § 277 ods.1, ods.2 písm.b) Trestného zákona, následne uznesením podľa § 206 ods.1 Trestného poriadku sp. zn. ORP-1486/OEK-PO-2013 zo dňa 12.02.2015 bolo XXXXX  vznesené obvinenie pre prečin neodvedenia dane a poistného podľa § 277 ods. 1 Trestného zákona, a to na tom skutkovom základe, ako je to uvedené vo výrokovej časti tohto uznesenia.
		
Podľa § 220 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci, pričom schváliť zmier podľa odseku 1 nemožno, ak
a)   trestným činom bola spôsobená smrť osoby,
b)	je vedené trestné stíhanie pre korupciu, alebo
c)	je vedené trestné stíhanie proti verejnému činiteľovi alebo zahraničnému verejnému činiteľovi pre trestný čin spáchaný v súvislosti s výkonom ich právomoci a v rámci ich zodpovednosti.

Preskúmaním kompletného vyšetrovacieho spisu sp. zn. ORP-1486/OEK-PO-2013, ako i príslušného spisového materiálu z mediačného konania sp. zn. 2M/14/2015 som zistil, že u obv. XXXXX sú splnené všetky zákonom stanovené podmienky na uplatnenie postupu podľa § 220 a nasl. Trestného poriadku. 

Podľa § 277 ods. 1 Trestného zákona sa prečinu neodvedenia dane a poistného dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť sebe alebo inému neoprávnený prospech. 

Trestný zákon ustanovuje v osobitnej časti za uvedený prečin trest odňatia slobody v trvaní  jeden až päť rokov, a teda horná hranica zákonom ustanovenej trestnej sadzby zaň, päť rokov neprevyšuje.

Obvinený XXXXX, a rovnako aj XXXXX s takýmto postupom vyslovili výslovný súhlas, o čom svedčia listinné podklady doložené do vyšetrovacieho spisu z mediačného konania sp. zn. 2M/14/2015. 
	
Obvinený XXXXX slobodne a vážne vo vyhlásení v mediačnom konaní vedenom na Okresnom súde XXXXX pod sp. zn. 2M/14/2015 priznal, že spáchal skutok, za ktorý je stíhaný, kde v danej veci nie sú dôvodné pochybnosti o tom, že toto jeho vyhlásenie nebolo vykonané slobodne, vážne, zrozumiteľne a určito (o uvedenom svedčia listinné podklady doložené z predmetného mediačného konania). 
	
Obvinený XXXXX dňa 20.05.2015, 26.05.2015 a 04.06.2015 uhradil XXXXX, dlh na neodvedenom poistnom vo výške 1.820,95 Eur, dňa 04.06.2015 XXXXX  dlh na neodvedenom poistnom vo výške 435,81 Eur, dňa 29.05.2015 XXXXX dlh na neodvedenom poistnom vo výške 44,33 Eur, o čom svedčia fotokópie príjmových pokladničných dokladov zabezpečených v rámci mediačného konania a zároveň zložil na účet prokuratúry č. ú. 7000063273/8180, Štátna pokladnica peňažnú sumu vo výške 100,- €, kde polovicu z tejto sumy, sumu 50,- € určenú na všeobecne prospešné účely sa rozhodol poukázať pre XXXXX XXXXX, XXXXX

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jej osobné a majetkové pomery som dospel k záveru, že takýto spôsob rozhodnutia je dostačujúci. 

S poukazom na splnenie všetkých taxatívne uvedených podmienok v ustanovení § 220 ods. l, ods. 2 Trestného poriadku som rozhodol tak, ako je to obsiahnuté vo výrokovej časti tohto uznesenia a trestné stíhanie proti obv. XXXXX som zastavil.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

1140 Marek Pavlus
prokurátor